MT
L 200/182
Il-Ġurnal Uffiċjali tal-Unjoni Ewropea
29.7.2022
(180) Storikament, l-objettivi segwiti mill-Italja ma ntlaħqux permezz tal-interazzjoni tal-forzi tas-suq waħedhom.
L-adegwatezza ta’ dawn is-servizzi kienet tradizzjonalment żgurata mill-impożizzjoni ta’ obbligi ta’ servizz pubbliku fuq il-kumpaniji ta' dak li kien il-Gruppo Tirrenia għal dak il-għan u minquxa fil-Konvenzjonijiet inizjali.
Il-Kummissjoni tinnota li r-rotot inkwistjoni ilhom jiġu operati, fil-biċċa l-kbira tagħhom kif inhuma issa, għal ħafna snin, jiġifieri tal-anqas mid-dħul fis-seħħ tal-Konvenzjoni inizjali.
L-Italja, u b’mod partikolari l-awtoritajiet reġjonali kkonċernati, qiesu li dawn is-servizzi kienu (u baqgħu) neċessarji sabiex jissodisfaw id-domanda tal-utenti.
(181) Fir-rigward tar-rotot tal-ġarr tal-merkanzija biss (jiġifieri l-Linja T3 u l-Linja T4), il-Kummissjoni tfakkar li l-Qorti Ġenerali diġà stabbiliet (64) li, biex ikun jista’ jiġi kkaratterizzat bħala servizz ta’ interess ekonomiku ġenerali, is-servizz inkwistjoni mhux bilfors irid ikun jikkostitwixxi f'servizz universali stricto sensu.
Il-kunċett ta’ servizz universali ma jfissirx li s-servizz inkwistjoni jrid iwieġeb għal ħtieġa komuni għall-popolazzjoni kollha jew jiġi pprovdut fit-territorju (65) kollu iżda, minflok, li jservi l-interessi tas-soċjetà kollha kemm hi.
Barra minn hekk, hija l-fehma tal-Kummissjoni li l-leġiżlazzjoni tal-Unjoni ma żżommx lill-Istati Membri milli jikkwalifikaw b’mod validu fl-eżerċizzju tad-diskrezzjoni tagħhom ċerti servizzi marittimi ta’ merkanzija lejn u minn żoni remoti bħala SGEI, dment li jiġu rrispettati l-prinċipji stabbiliti mir-Regolament dwar il-Kabotaġġ Marittimu.
(182) L-Italja spjegat li l-ħtiġijiet ta’ servizz pubbliku huma marbuta mal-karatteristiċi ġeografiċi u soċjoekonomiċi speċjali tal-gżejjer fl-arċipelagu ta’ Pontino.
L-Artikolu 1 tal-kuntratt ta’ servizz jistipula li s-servizzi mogħtija lil Laziomar huma “[...] meħtieġa biex tinżamm il-kontinwità territorjali sabiex tiġi żgurata l-provvista ta’ oġġetti, inklużi oġġetti speċjali, meħtieġa għall-funzjonament xieraq tas-servizzi pubbliċi u soċjali għall-gżejjer Pontini [...]”.
Fir-rigward tal-gżira ta’ Ponza, il-ħtieġa għall-kontinwità territorjali u l-provvista ta’ oġġetti u oġġetti speċjali hija meħtieġa fid-dawl tad-distanza tagħha mill-Italja kontinentali (madwar 27 mil nawtiku minn Terracina) u l-għadd baxx tal-popolazzjoni tagħha (madwar 3 500 abitant).
Konsiderazzjonijiet simili japplikaw għall-gżira ta’ Ventotene (madwar 31 mil nawtiku minn Terracina u madwar 800 abitant).
Il-frekwenza regolari ta’ dawn is-servizzi ta’ ġarr tal-merkanzija matul is-sena kollha tiżgura li anki fl-istaġun kwiet, meta jkun hemm anqas domanda mit-turisti, l-abitanti u l-kumpaniji ta’ dawn il-gżejjer jibqgħu fornuti b’mod adegwat.
Barra minn hekk, dawk is-servizzi jikkontribwixxu wkoll għalliżvilupp ekonomiku taż-żewġ gżejjer billi jittrasportaw oġġetti u oġġetti speċjali (pereż. oġġetti perikolużi, skart solidu muniċipali, eċċ.) minn u lejn l-Italja kontinentali.
(183) Fir-rigward tas-servizzi tal-passiġġieri u dawk imħallta, biex turi d-domanda ġenwina, l-Italja pprovdiet statistika aggregata, li turi li fl-2012 Laziomar ittrasportat 240 430 passiġġier u 13 228 vettura fuq ir-rotot tas-servizz pubbliku kkombinati matul il-perjodi ta’ żmien rispettivi koperti mill-obbligi ta’ servizz pubbliku.
Iċ-ċifri għall2013 kienu ogħla (jiġifieri 254 167 passiġġier u 16 927 vettura).
Dan juri li fis-sentejn ta’ qabel ma Laziomar ġiet inkarigata bl-obbligi ta’ servizz pubbliku tagħha, kien hemm domanda aggregata sinifikanti għas-servizzi tattrasport marittimu fuq ir-rotot ikkonċernati (ara l-Premessa 291) għal statistika dettaljata dwar kull rotta għas-snin mill-2011 sal-2013).
(184) Biex tkompli turi li d-domanda tal-utenti baqgħet preżenti meta Laziomar bdiet topera fuq il-bażi tal-kuntratt ta' servizz pubbliku l-ġdid fuq ir-rotot kollha, l-Italja pprovdiet ukoll statistika aggregata sa tmiem l-2019 (ara t-Tabelli minn 6 sa 8).
Dawn jikkonfermaw li d-domanda tal-utenti baqgħet preżenti, b’xi devjazzjonijiet żgħar, ’il fuq jew ’l isfel.
Fi kwalunkwe każ, analiżi tal-istatistika rotta b’rotta għal kull sena sal-aħħar tal-2019 ma pprovdiet l-ebda indikazzjoni li d-domanda mill-utenti fuq rotot speċifiċi kienet se tisparixxi.
Tabella 6 Statistika tal-passiġġieri għas-snin 2014-2019 Sena
Linja T1
Linja T2
Linja T3
Linja T4
Linja A1
Linja A2
Linja A3
Għadd totali ta’ passiġġieri
2014
125 720
63 376
30 812
1 509
36 474
58 680
40 000
356 571
2015
131 453
65 822
40 211
165
37 442
69 327
46 847
391 267
2016
141 720
81 572
45 006
308
42 209
60 263
37 981
409 959
(64) Ara l-Kawża T-289/03 BUPA u oħrajn vs Il-Kummissjoni, ECLI:EU:T:2008:29, il-paragrafu 186.
(65) Ara l-Kawża 66/86 Ahmed Saeed Flugreisen, ECLI:EU:C:1989:140, il-paragrafu 55; il-Kawża C-266/96 Corsica Ferries France, ECLI:EU: C:1998:306, il-paragrafu 45; il-Kawża T-17/02 Fred Olsen vs Il-Kummissjoni, ECLI:EU:T:2005:218, il-paragrafu 186 et seq.